
Selam alejkum! Vjernica sam i čuvam svoj ***[iman](https://pitajucene.com/search/iman/questions/ "Pretraži pitanja o Imanu")*** i trudim se što više ojačati ga. U školI smo trenutno ovih dana počeli pričati o Kijametskom danu. Svjesna sam malih predznaka, nakon koji slijede veliki, pa opet mali koji će se nizati brzo jedan za drugim i onda veliki. Profesorica mi je rekla da je ostao još samo jedan mali do početka velikih.Taj mali je borba između muslimana i nemuslimana. Čula sam da je razmak između ovih malih predznaka svakih 50 godina, nisam sigurna. Ima dosta tumačenja, voljela bih da mi kažete nešto o tome. Hvala vam unaprijed.


* 
* 
* 
* 
* 
* 
* 

 
Pitanja vezana za male predznake Sudnjeg dana

Smatram, a Allah najbolje zna, da je netačna konstatacija da je ostao još samo jedan mali predznak Sudnjeg dana. To iz razloga što je broj malih predznaka velik i veoma je teško potvrditi tačnost te činjenice. Isto tako, smatram da nije tačna konstatacija da je pedeset godina period između malih predznaka, pošto se sigurno zna da su se mnogi mali predznaci Sudnjeg dana pojavljivali zajedno ili u neposrednoj blizini.


Detaljnije o predznacima Sudnjeg dana možete pročitati u jednoj od najpopularnijih knjiga u arapskom svijetu na tu temu, a koja je, hvala Allahu, prevedena na bosanski jezik, od uvaženog autora Jusufa ibn Abdullaha ibn Jusufa el-Vabila, a koju možete naći na sljedećem linku: [http://www.islamhouse.com/p/51242](https://www.islamhouse.com/p/51242) A Allah najbolje zna!


Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


